**ELŐTERJESZTÉS**

Tiszavasvári Város Önkormányzata Képviselő-testületének

**2017. november 30-án** tartandó

rendes ülésére

**Az előterjesztés tárgya:** A helyi közutak hóeltakarításáról és síkosságmentesítéséről

**Melléklet:** tájékoztató

**Az előterjesztés előadója:** Dr. Fülöp Erik polgármester

**Az előterjesztés témafelelőse:** Erdei Kolett köztisztviselő

**Ügyiratszám:** 20601/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| **Szabó András** - Tiva-Szolg Nonprofit Kft. ügyvezető | kornyezetvedelem2011@gmail.com |

Egyéb megjegyzés:

…………………………………………………………………………………….……………………………………………………………………………………………………………….

Tiszavasvári, 2017. november 27.

**Erdei Kolett**

**témafelelős**

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**Előterjesztés**

**- a Képviselő-testülethez -**

**A helyi közutak hóeltakarításáról és síkosságmentesítéséről**

**Tisztelt Képviselő-testület!**

A korábbi években az önkormányzat a helyi közutak hóeltakarítási - , síkosságmentesítési feladatok ellátásával a Városi Kincstárt bízta meg, aki alvállalkozók igénybevételével tett eleget ezen kötelezettségének. Azonban Tiszavasvári Város Önkormányzata Képviselő-testülete a közfoglalkoztatási feladatok jövőbeni ellátásáról szóló 70/2017. (III.30.) Kt. számú határozatával az általa ellátott **közfoglalkoztatással összefüggő valamennyi feladat ellátásával** - **közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel - 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet **bízta meg.**

**A 70/2017. (III.30.) Kt. számú határozat 1. számú melléklete** tartalmazza a feladat-ellátási szerződést. **A feladat-ellátási szerződés III.3.5. pontja** alapján a TIVA-Szolg Nonprofit Kft. **feladat-ellátási kötelezettsége az önkormányzati tulajdonban lévő utak, járdák, terek és parkolók téli síkosság mentesítése.**

A tavalyi évben az alábbi díjtételek kerültek jóváhagyásra:

Hóeltakarítás üzemóra díja: 7.000 Ft/óra + Áfa, gépi síktalanítás anyag + üzemóra díja: 14.000 Ft/óra + Áfa.

Fenti kötelezettség alapján Szabó András, a Tiva-Szolg Nonprofit Kft. ügyvezetője szintén Tiszavasvári alvállalkozók igénybevételével kívánja ellátni a helyi közutak hóeltakarítását és síkosságmentesítését.

Az ügyvezető tájékoztatása alapján az idei évben az alábbi árajánlatok szerint az egyik alvállalkozó hóeltakartás üzemóra díja: 9.000 Ft+Áfa/óra, másik alvállalkozó, aki a síktalanítást is elvégzi, annak díjtétele: gép munkavégzés díja hó eltakarítás esetén: 8.900 Ft/óra +Áfa, síktalanítás esetén anyag + gépi munkadíj: 15.500 Ft/óra+Áfa.

Az előterjesztés melléklete tartalmazza az **utak takarítási sorrendjét**, valamint a Tiva-Szolg Nonprofit Kft. ügyvezetője által megküldött **lakossági tájékoztatót, mely információkat tartalmaz a 2017-2018 évi téli szezonban történő közterületi hóeltakarításra.**

Kérem a Tisztelt Képviselő-testületet, hogy a tájékoztatót elfogadni szíveskedjenek.

Tiszavasvári, 2017. november 27.

**Dr. Fülöp Erik**

**polgármester**

Előterjesztés 1. melléklete

Az utak takarítási sorrendjére az alábbi üzemeltetési terv alapján kerül sor.

**TÉLI ÜZEMELTETÉSI TERV**

ŐRJÁRATOS UTAK: rendszeres ellenőrzés, síktalanítás, hóeltakarítás

* Szilágyi u.
* Egység u.
* Vásártér u.
* Petőfi u.
* Bartók B. u.
* Zrínyi u.
* Hősök u.
* Ifjúság u.
* Arany J. u.
* Szabolcsvezér u.
* Kinizsi u.
* Gombás A. u. /Vöröshadsereg u./
* Nyírfa u.
* Vágóhíd u.

RAYONOS UTAK: időszakos ellenőrzés, hóeltakarítás, szakaszos síktalanítás

* Széchenyi u.
* Szabó Magda u. /Tolbuchin u./
* Árpád u.
* Táncsics M. u. és Arany J. u.
* Bocskai-Krúdy-Alberth B. u. /Rajk L. u./
* Aradi u. (Kinizsi úttól a Kossuth útig)
* Gyár u.
* Fehértói u.
* Gépállomás u.
* Katona J. u.
* Széles u. (Katona J. úttól a Kossuth útig)

FEHÉR UTAK: hóeltakarítás csak őrjáratos és rayonos utak után

* az összes többi út

Előterjesztés 2. melléklete

**Lakossági tájékoztató**

**2017-2018 évi téli szezonban történő közterületi hóeltakarításról/hótolásról**

A Tiva-Szolg Nonprofit Kft. részéről tájékoztatjuk Tiszavasvári Város lakosságát, hogy 2017 – 2018 téli szezonban Cégünk végzi Tiszavasvári belterületén az Önkormányzat tulajdonában álló közutak, illetve kerékpár út hótolási tevékenységét.

A hótolási munkálatokkal kapcsolatban az alábbiakra hívjuk fel szíves figyelmüket:

* A Tiva-Szolg Nonprofit Kft. megfelelő számú hókotró munkagépet vesz igénybe a feladat ellátásához. Azonban minden helyszínre a gépek nem érnek oda azonnal, a hótolást folyamatosan végzik!
* A föld és melegaszfalt burkolattal nem rendelkező úttestek esetében az úttest védelme érdekében közlekedésre alkalmas vastagságig kerül a hótolás elvégzésre.
* Buszmegállók hótakarítása az illetékes közútkezelő feladata.
* Parkolók hótakarítása nem az Önkormányzat, hanem minden esetben a terület tulajdonosának kötelező feladata /pl. bolt parkolók/.
* Az ingatlanok előtt lévő járdák hótakarítása és síkosságmentesítése minden esetben az ingatlan tulajdonos feladatai közé tartozik.
* Az utak hótolását követően, az esetlegesen a belső udvarokból az utakra kihordott hó eltakarítása nem Cégünk feladata, azért felelősséget nem vállalunk.
* Hótolás során az esetlegesen már letakarított járdákra újra hó kerülhet, melynek újra letakarításában kérjük szíves segítségüket és türelmüket.
* A közutak síkosságmentesítése jogszabályi és környezetvédelmi előírások miatt homokszórással történik!
* Ónos esőben síkosságmentesítés homokszórással nem végezhető, ezért a mentesítés megkezdésének alapfeltétele az ónos szitálás befejezése!

**Amennyiben hótolással kapcsolatos, vagy egyéb információra van szüksége, kérjük keresse internetes honlapunkat a** [**www.tivaszolg.hu**](http://www.tivaszolg.hu) **címen, vagy keresse munkatársainkat ügyfélszolgálati időben a 30/7917462 telefonszámon!**



**Tiva-Szolg Nonprofit Kft.**